ප්‍රවීණ රංගන ශිල්පී විමල් කුමාරද කොස්තා කලාකරුවාට බොරැල්ල සිංහපුර ඉදිකළ නව නිවසක් ඉදිකිරීම්, ඉංජිනේරු සේවා, නිවාස හා පොදු පහසුකම් ඇමැති විමල් වීරවංශ මහතා ඊයේ (05) ප්‍රදානය කෙළේය.රුපියල් ලක්ෂ හතළිහක වටිනාකමකින් යුතු නව නිවෙසේ යතුර බත්තරමුල්ල සෙත්සිරිපාය අමාත්‍යාංශ ශ්‍රවණාගාරයේදී එදින සවස කොස්තා මහතා වෙත බාර දෙන ලදී.මහින්ද චින්තන ඉදිරි දැක්ම යටතේ ක්‍රියාත්මක ජන සෙවණ ජාතික නිවාස හා ජනාවාස සංවර්ධන වැඩසටහන යටතේ නාගරික ජනාවාස සංවර්ධන අධිකාරිය මඟින් ඉදිකළ බොරැල්ල සිංහපුර දෙවන අදියර මහල් නිවාස සංකීර්ණයේ නිවස පිහිටා ඇත.